**z 10. decembra 2024,**

**ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z., zákona č. 628/2005 Z. z., zákona č. 207/2008 Z. z., zákona č. 477/2008 Z. z., zákona č. 145/2010 Z. z., zákona č. 546/2010 Z. z., zákona č. 204/2011 Z. z., zákona č. 220/2011 Z. z., zákona č. 382/2011 Z. z., zákona č. 341/2012 Z. z., zákona č. 340/2015 Z. z., zákona č. 125/2016 Z. z., zákona č. 276/2020 Z. z., zákona č. 392/2020 Z. z., zákona č. 373/2021 Z. z., zákona č. 395/2021 Z. z., zákona č. 251/2022 Z. z. a zákona č. 428/2022 Z. z. sa mení a dopĺňa takto:

**1.** V § 14 ods. 5 sa na konci pripájajú tieto slová: „podľa § 21 ods. 1 prvej vety“.

**2.** § 14 sa dopĺňa odsekmi 6 a 7, ktoré znejú:

„(6) Ak povinná osoba bude za poskytnutie informácie požadovať úhradu podľa § 21 ods. 1 druhej vety, písomne oznámi túto skutočnosť spolu s výškou úhrady žiadateľovi v lehote do  piatich pracovných dní. Z oznámenia musí byť zrejmé, na základe akých skutočností a akým spôsobom bola výška úhrady povinnou osobou vyčíslená. Žiadateľ môže proti vyčísleniu úhrady podať námietku, o ktorej rozhodne odvolací orgán tak, že vyčíslenie úhrady potvrdí alebo zníži, ak povinná osoba nevyhovie námietke.

(7) Poskytnutie informácie podľa odseku 6 je podmienené zaplatením úhrady požadovanej povinnou osobou. Ak žiadateľ do siedmich dní odo dňa doručenia oznámenia podľa odseku 6 túto úhradu nezaplatí a zároveň nepodá námietku, povinná osoba žiadosť odloží. Odo dňa odoslania oznámenia podľa odseku 6 až do dňa pripísania úhrady na účet povinnej osoby lehota podľa § 17 ods. 1 a 2 neplynie.“.

**3.** V § 17 ods. 1 sa slovo „ôsmich“ nahrádza slovom „dvanástich“.

**4.** V § 21 ods. 1 sa za prvú vetu vkladá nová druhá veta, ktorá znie: „Povinná osoba môže požadovať aj úhradu účelne vynaložených nákladov za mimoriadne rozsiahle vyhľadávanie informácií.“.“.

1. V § 21a ods. 5 sa slová „obvodný úrad“ nahrádzajú slovami „okresný úrad“.

**6.** Za § 22h sa vkladá § 22i, ktorý vrátane nadpisu znie:

„§ 22i

Prechodné ustanovenie k úpravám účinným od 1. marca 2025

Konania začaté a právoplatne neukončené do 28. februára 2025 sa dokončia podľa predpisov účinných do 28. februára 2025.“.

**Čl. II**

Tento zákon nadobúda účinnosť 1. marca 2025.

prezident Slovenskej republiky

predseda Národnej rady Slovenskej republiky

predseda vlády Slovenskej republiky